Source: https://www.finlex.fi/fi/laki/alkup/1977/19770608
Timestamp: 2019-01-22 17:34:37+00:00
Document Index: 16036840

Matched Legal Cases: ['tuomioistuin ', '§3', '§4', '§5', '§6', '§7', '§2', '§9', '§10', '§11', '§12', '§13', '§14', '§3', '§16', '§17', '§18', '§4', '§20', '§5', '§22', '§23']

Etuostolaki 608/1977 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1977 › 608/1977
Annettu Helsingissä 5. päivänä elokuuta 1977
Kunnalla on etuosto-oikeus kunnassa sijaitsevan kiinteistön kaupassa, jonka pinta-alasta enemmän kuin puolet sijaitsee
1) alueella, jolle kaupantekohetkellä on vahvistettu asema- tai rakennuskaava;
2) alueella, joka kaupantekohetkellä kunnanvaltuuston hyväksymässä yleiskaavassa on osoitettu pääasiassa asuntoalueen muodostamista tai siihen välittömästi liittyvää yhdyskuntarakentamista varten; sekä
3) alueella, joka kaupantekohetkellä on rakennuskiellossa 1 tai 2 kohdassa tarkoitetussa laajuudessa kaavan laatimista tai muuttamista varten.
Milloin samalla kauppakirjalla on myyty useampia kiinteistöjä, tulee niiden yhteenlasketusta pinta-alasta enemmän kuin puolet sisältyä 1 momentissa tarkoitettuun alueeseen.
Etuosto-oikeutta voidaan käyttää maan hankkimiseksi yhdyskuntarakentamista varten.
Etuosto-oikeudella tarkoitetaan kunnan oikeutta lunastaa myyty kiinteistö. Etuosto-oikeuden käyttämisellä (etuostolla), sitten kun se on loppuun saatettu, kunnan katsotaan tulleen kaupantekohetkellä luovutuskirjassa ilmoitetun ostajan sijaan siinä mainituilla ehdoilla.
Kiinteistökauppana pidetään sellaista vastikkeellista kiinteistön luovutusta, jossa vastikkeen arvosta muu kuin kiinteä omaisuus muodostaa pääosan.
1) kiinteistä käsittää tai, jos samalla luovutuskirjalla tai muutoin luovutuksin, jotka on katsottava samaksi kaupaksi, myydään eri kiinteistöjä, nämä yhdessä käsittävät 600 neliömetriä tai sitä vähemmän;
3) ostajana tai myyjänä on valtio tai laitos; ta
Edellä 1 momentin 1 kohdassa tarkoiteta pinta.alaa laskettaessa otetaan huomioon myös kahden viimeksi kuluneen vuoden aikana saman ostajan ja saman myyjän välillä samassa kunnassa tehdyt kiinteistönkaupat sekä kaupat, joissa kiinteistö on kolmannen kautta siirtynyt samalta myyjältä samalle ostajalle.
Etuostomenettely.
Jos kunta on päättänyt käyttää etuosto-oikeuttaan myytyyn kiinteistöön, sen tulee kirjallisesti ilmoittaa tästä ostajalle, myyjälle ja sille tuomiokunnan tuomarille tai kiinteistötuomarille, jonka tuomiopiirissä kiinteistö on. Ilmoitukset on tehtävä kahden kuukauden kuluessa luovutuskirjan oikeaksi todistamisesta. Kunnan tulee liittää tuomiokunnan tuomarille tai kiinteistötuomarille tehtävään ilmoitukseen todistus siitä, että kunnan päätös etuosto-oikeuden käyttämisestä on annettu 3 momentin mukaisesti tiedoksi ostajalle ja myyjälle.
Jos luovutus käsittää kahden tai useamman tuomiopiirin alueella olevia kiinteistöjä, on 1 momentissa tarkoitettu ilmoitus tehtävä erikseen kullekin tuomiokunnan tuomarille ja kiinteistötuomarille.
Edellä 1 momentissa tarkoitettu päätös on annettava ostajalle ja myyjälle tiedoksi niin kuin tiedoksiannosta hallintoasioissa annetun lain (232/66) 8 §:ssä säädetään.
Etuosto-oikeuden käyttämisestä on tehtävämerkintä kiinnitysrekisteriin. Merkinnät on poistettava, kun etuosto on saatettu loppuun.
Etuostosta aiheutuva suoritusvelvollisuus.
Siihen saakka kun etuosto on loppuun saatettu, ostajan tulee huolehtia luovutuksensaajalle kauppakirjan mukaan tai muutoin kuuluvien velvoitteiden täyttämisestä. Kun etuosto on loppuun saatettu, on kunnan korvattava ostajalle, mitä tämä on sitä ennen suorittanut, ei kuitenkaan ostajan laiminlyönnistä aiheutuneita suorituksia. Lisäksi kunnan on korvattava ostajalle kaupan johdosta syntyneet tarpeelliset kustannukset. Sama koskee kiinteistön hallinta tai hoidosta aiheutuneita tarpeellisia kustannuksia, sikäli kuin ne ylittävät sen, minkä on katsottava vastaavan ostajan omaisuudesta saamaa hyötyä.
Ostajan 1 momentissa tarkoitetuille suorituksille on kunnan maksettava kunkin suorituksen maksupäivästä lukien 5 prosentin korko.
Jos myydyn omaisuuden arvo on ostajan toimenpiteiden johdosta vähentynyt, on kunnalla oikeus saada tästä kohtuullinen korvaus.
Laillinen tuomioistuin 15 ja 17 §:ssä tarkoitettuja asioita koskevissa riidoissa on sen paikkakunnan alioikeus, jonka tuomiopiirissä kiinteistö, tai jos samalla luovutuskirjalla on myyty kahden tai useamman tuomiopiirin alueella olevia kiinteistöjä, suurin osa niiden yhteenlasketusta pinta-alasta sijaitsee. Kanne on nostettava kuuden kuukauden kuluessa siitä, kun etuosto on loppuun saatettu.
Lainhuudatus.
Kiinteistökaupalle, jolla on myyty 1 §:n 1 momentin 1, 2 tai 3 kohdassa mainitulla alueella sijaitseva kiinteistö, ei saa myöntää lainhuutoa eikä aika, jonka kuluessa ostaja on velvollinen hakemaan lainhuutoa, myöskään ala ennen kuin 9 §:n 1 momentissa etuostooikeuden käyttämiselle varattu aika on päättynyt, tai jos kunta on päättänyt käyttää etuosto-oikeuttaan, ennen kuin on lainvoimaisesti ratkaistu, ettei kunnalla ole tätä oikeutta.
Mitä 1 momentissa on säädetty, ei ole noudatettava, milloin kysymys on 5 §:n 1 momentin 2-4 kohdassa tarkoitetusta kiinteistönkaupasta tai kiinteistönkaupasta, jossa kunta antamansa todistuksen mukaan ei käytä etu. osto-oikeutta. Samoin on lainhuuto 5 §:n 1 momentin 1 kohdassa tarkoitetuissa tapauksissa myönnettävä, jos hakemukseen on liitetty myyjän kirjallinen vakuutus siitä, ettei saman pykälän 2 momentissa tarkoitettuja luovutuksia ole tapahtunut.
Aika, jonka kuluessa kunnan on huudatettava etuostolla hankittu kiinteistö, luetaan siitä, kun etuosto on loppuun saatettu. Kunnan saantokirjaksi katsotaan ostajan kappale luovutuskirjaa tai julkisen kaupanvahvistajan siitä. oikeaksi todistama jäljennös.
Edellä 9 §:n 1 momentissa tarkoitettuun päätökseen ostaja ja 6 §:ssä tarkoitetuissa tapauksissa myös myyjä saavat hakea muutosta lääninhallitukseen valittamalla 30 päivän kuluessa päätöksen tiedoksi saamisesta.
Milloin kunta on päättänyt, ettei se käytä osto-oikeutta, ei päätökseen saa hakea muutosta valittamalla.
Tämä laki tulee voimaan 1 päivänä lokakuuta 1977 ja sillä kumotaan kunnan etuostooikeudesta kiinteistönkaupassa 29 päivänä elokuuta 1975 annettu laki (692/75).
Helsingissä 5. päivänä elokuuta 1977
1 luku - Yleisiä säännöksiä.2§3§4§5§6§7§2 luku - Etuostomenettely.8§9§10§11§12§13§14§3 luku - Etuostosta aiheutuva suoritusvelvollisuus.15§16§17§18§4 luku - Lainhuudatus.19§20§5 luku - Erinäisiä säännöksiä.21§22§23§